Rikunarita-ORG/Wikinium huggingface dataset:
# 香港經濟

|  |
| --- |
| 呢篇文章係**香港經濟**系列之一 |
| 就業
農業
漁業
工業
商業
旅遊業
證券交易
上市公司
貨幣 - 外匯基金
金融管理
港口
CEPA
自由行
消費物價 |
| **其他香港系列** |
| **文化** - **地理歷史** - **政治** - **教育香港主題首頁* |

 商業大廈林立
**香港經濟**係高度依賴國際貿易嘅自由市場經濟系統，亦都係全球服務業主導程度最高嘅經濟體，四個傳統主要行業包括：金融服務業（2019年該業增加值佔GDP嘅21.2%）、貿易同物流業（19.8%）、專業服務同其他工商業支援服務（11.9%）同埋旅遊業（3.6%）。

香港係世界貿易組織（WTO）嘅創始會員同亞太經濟合作組織（APEC）嘅早期成員。香港經濟以全球最自由開放而全球知名，美國傳統基金會係1995年至2019年、加拿大費沙爾學會（Fraser Institute）係1996年起同智庫卡都研究所等所發表嘅自由經濟體系報告，都話香港係全球首位。

香港係世界銀行營商便利度排名維持係全球第二到第六位，2020年報告排全球第三，而係福布斯全球最佳營商地排名就長期占據前十，2019年排全球第三，亞洲第一。世界經濟論壇發布嘅《全球競爭力報告2018-2019》入面香港排全球第三，連續八年入選全球十大最具競爭力嘅經濟體。

## 參考資料

## 出面網頁

* 結業潮2025｜唔止海皇粥店全線結業 半年13間連鎖食肆關門 過江龍／茶餐廳／太興旗下台菜都捱唔住
* 明報新聞網，喺 2025 年，政府預期話香港經濟會繼續有細增長，實質本地生產總值預會升 2 至 3%。
* 結業潮｜4月至少18店離場　嘉禾黃埔、After You泰國過江龍甜品店
# 河南省 (中華民國)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **河南省** |
|  **中華民國嘅省** |
|

|  |  |  |
| --- | --- | --- |
| ←  |  |  →    → |

 |
|  豫位置 |
| **首府** | 開封縣1912-1938 鎮平縣1938-1939 洛陽縣1939-1942 魯山縣1942 內鄉縣1942-1944 內鄉縣1944 盧氏縣1945 開封縣1945-1948 信陽縣1948-1949 漢口市1949 |
| **歷史** |  |
|  - 成立 | 1912年 |
|  - 廢咗 | 1949年 |
| **面積** | 165,141 km² |
| **人口** |
|  - 估計 | 29,654,000  |
|      人口密度 | 179.6 /km²  |
| **而家隸屬於** | 河南省 河北省 |

 |

**河南省**，係中華民國嘅一省，延續清朝制度所設置嘅22省之一，係華北六省之一。簡稱「**豫**」。

## 管轄範圍
# 塞北

中華民國分區，橙色係塞北

**塞北**係中國其中一個地理大區，主要喺大清到中華民國大陸時期用，大清嗰陣概括指明長城北面由蒙古部落住嘅地方，到中華民國立國後，明確範圍包括寧夏、綏遠、察哈爾、熱河、蒙古地方。皆因蒙古國之後獨立咗，中華人民共和國建政後又大幅整頓呢個範圍嘅行政區，新行政區主要歸返去華北，所以塞北呢個分區已經好少用。
# 統戰

**統戰**即係**統一戰線**，英文 United Front，先係列寧諗出嚟，然後毛澤東喺1939年「共產黨人」雜誌發刊詞上面話「統一戰線」係中共「三大法寶」之一。

統戰意思，即係話喺政治競爭入面，要掌握「聯合次要敵人，打擊主要敵人」嘅原則。

## 部分被視為統戰嘅手段

### 台灣

* 《自由時報》喺陳柏惟罷免案被通過之後，形容報復性罷免已經成為中共對台灣進行統戰，以及打壓台灣綠營嘅手段。

## 參考
# 中華蘇維埃共和國

中華蘇維埃共和國嘅國旗
畀中華蘇維埃共和國控制嘅地區
**中華蘇維埃共和國**，係1931年中國共產黨喺蘇聯操控下喺江西瑞金成立嘅一個傀儡國。呢個傀儡政權統治當時畀中共控制嘅地區（中共叫佢「革命根據地」），最大嘅控制地區係中央蘇區，喺而家嘅江西、福建交界嘅地方。

中華蘇維埃共和國從成立起手就畀中華民國國民政府圍剿，1934年畀國軍打敗，中共嘅工農紅軍攞長征做藉口走佬，著草去咗陝西延安。1937年9月6號，根據中共同國民政府嘅協議，唔再用中華蘇維埃共和國呢個名。

由於呢個傀儡政權係蘇聯操控嘅傀儡，因此中國共產黨嘅反對者不時會引用毛澤東成立呢個傀儡政權嘅歷史，喺中共政府老屈異見者係漢奸嘅時候，提出反駁，批評中共勾結外國勢力蘇聯分裂同顛覆中華民國，指出中國共產黨先係真正嘅漢奸。

## 參考
# 大躍進

送班官返鄉下耕田
一齣關於1958年中國大躍進時期嘅紀錄片，美國中情局影嘅
惡名昭著嘅土法高爐
**大躍進**（粵拼：daai6 joek6 zeon3）係中華人民共和國喺1958年開始、直到1961年初呢幾年間發生嘅社會運動，呢個社會同經濟計劃期望可以喺共產革命過嘅中國快速打造出一個社會主義嘅現代社會，即透過使用中國龐大嘅人口、令工業同農業發展出現好大嘅進步，最屘令到中國大陸從農民社會做基礎嘅農業經濟體、轉變成基於現代工業嘅共產社會。

呢項工農業大增產政策係由毛澤東所主導嘅。喺1957年反右運動中，毛澤東得到咗黨內主導權，之後佢根據生產力理論施行大躍進政策，先係用權力鬥爭打擊反對派，然後用合作社、人民公社、大食堂呢啲形式將國民財產全部攞走、共有化，透過推進呢啲共產主義政策，毛澤東宣稱話能夠喺數年間掌握核武裝，並且經濟上喺15年以內追上甚至超越美國同英國。

但係，啲政策不切實際，啲手法亦無視現實，導致唨好多危機。尤其係唔顧農村嘅實際，生硬噉推行集體農場、糧食徵購、軍事化管理，啲人喺政策推行過程中唔係處刑死就係捱拷問至死；而且喺農村中用土窯煉鋼，結果衹得廢鋼，並冇實際嘅經濟、生產效益，導致產業、設施、環境嘅大破壞。生產難以進行，生活難以繼續，唯有靠浮誇、造假、欺瞞嚟營造躍進假象。最終邇場運動喺中國國內招來咗大混亂，導致人類史上波及最多人嘅大饑饉，係20世紀最惡劣嘅大饑荒之一，餓死嘅人超過兩千萬，有可能仲多過四千萬，正係毛澤東努力嘅結果。

場運動以大失敗結束後，1962年初嘅中央工作會議七千人大會召開，會上中共研究咗大躍進嘅頹敝後果。雖然大會之前毛澤東就已經受唨指責，但佢喺會上先至做官方檢討。因爲噉，一啲溫和嘅高級黨員、如劉少奇同埋鄧小平，得到咗更多嘅權力，而毛澤東嘅權威冧臺，逐漸冇聲出。出於恢復、鞏固權力嘅目的，毛澤東喺1966年發動咗文化大革命。

大躍進政策係世界上出過最多犧牲者嘅社會主義政策。今時大多數人、無論中國內外，都睇佢係一場經濟大慘禍。

## 概述

蘇聯共產黨第一書記嘅赫魯雪夫（右）同中國共產黨黨主席嘅毛澤東
1957年11月6號，蘇聯共產黨第一書記赫魯雪夫發表宣言話「蘇聯嘅工業生產（鋼鐵同石油、水泥）同埋農業生產可以喺15年以內超越美國。」

## 攷

## 睇埋

* 三年大饑荒
* 三面紅旗
* 超英趕美
* 共產主義政權造成嘅大屠殺
# 沙士疫情

**沙士疫情**，係指沙士（SARS）喺2002年响中國大陸首次爆發後，引起嘅各界恐慌同擴散嘅全球性傳染病疫潮。呢次疫潮令到全世界七百幾人死，最後喺2003年9月呢種病毒畀人完全消滅。

## 疫潮

|  國家/地區  |  懷疑  |  死

 |
| --- | --- | --- |
|  **全球** |  8,096  |  774

 |
|  中國大陸  |  5,327  |  349

 |
|  香港  |  1,755  |  299

 |
|  臺灣  |  307  |  47

 |
|  星加坡  |  238  |  33

 |
|  加拿大  |  250  |  38

 |
|  越南  |  63  |  5

 |
|  美國  |  27  |  0

 |
|  菲律賓  |  14  |  2

 |
|  泰國  |  9  |  2

 |
|  德國  |  9  |  0

 |
|  蒙古國  |  9  |  0

 |
|  法國  |  7  |  1

 |
|  澳洲  |  5  |  0

 |
|  意大利  |  4  |  0

 |
|  英國  |  4  |  0

 |
|  印度  |  3  |  0

 |
|  韓國  |  3  |  0

 |
|  瑞典  |  3  |  0

 |
|  印尼  |  2  |  0

 |
|  南非  |  1  |  1

 |
|  巴西  |  1  |  0

 |
|  哥倫比亞  |  1  |  0

 |
|  芬蘭  |  1  |  0

 |
|  科威特  |  1  |  0

 |
|  澳門  |  1  | 0

 |
|  紐西蘭  |  1  |  0

 |
|  愛爾蘭  |  1  |  0

 |
|  羅馬尼亞  |  1  |  0

 |
|  俄羅斯  |  1  |  0

 |
|  西班牙  |  1  |  0

 |
|  瑞士  |  1  |  0

 |

## 攷

## 拎

* YouTube上面嘅2003年香港大事回顧
* 〈非典十年祭〉。鳳凰衛視。2013年4月。
* 手牽手ＭＶ - 抗SARS藝人大合唱
* 香港心連心全城抗炎大行動主題曲《香港心》
* 沙士 新報人 (香港浸會大學新聞系學生作品庫)
* SARS The Young Reporter (HKBU Journalism Student Publication Archive)
# 王岐山反貪

中紀委書記王岐山
**王岐山反貪**係指中共中央政治局常委王岐山喺中共十八大之後做咗中央紀律檢查委員會書記，之後聯合中共中央總書記習近平喺中國共產黨內部進行嘅前所未有大規模反貪腐行動，俗稱「打老虎」，中紀委權力因而空前膨脹。

反貪導致多名前任同現任高官落台，其中包括首個因貪污被調查嘅原政治局常委周永康同首個因貪污被調查嘅原軍委副主席徐才厚，兩個人被認為係江澤民嘅親信，喺胡錦濤時代分別掌控「刀把子」（公安）同「槍杆子」（軍隊）。

## 部分受查高官

* 周永康（前政治局常委；正國級）
* 徐才厚（前軍委副主席；副國級）
* 令計劃（全國政協副主席；副國級）
* 蘇榮（全國政協副主席；副國級）
* 郭伯雄（前軍委副主席；副國級）
* 孫政才（政治局委員、前重慶市委書記；副國級）

## 參考
# 北崙河

|  |
| --- |
| 北崙河 |
| 河 |
|  左便係越南芒街，右便係中國東興  左便係越南芒街，右便係中國東興  |
| 國 | 中國、越南 |
| 省/州/邦 | 廣西，廣寧省 |
|  |
|  |
| 源頭 | 十萬大山 |
| 河口 | 北部灣 |
|  |
| 長度 | 98千米（61哩，196里） |
|  |

**北崙河**喺越南喊做**滝加龍**（越南文：sông Ka Long，「加龍河」）係一條流入北部灣嘅河，發源喺十萬大山，部份河橛着作爲中越邊界。

## 流域情況

北崙河幹流係八莊河，經板八（左江壯語：八村）向東北流經那把、那生、板蒙、那巴啲埞，喺北崙東南佮由黃關過來噶河向東南流，所以成條河得名北崙河；跟尾向南經那桐，再向東按順序佮支水灘散江、那良江。前者作爲邊界河向東北過中越 Phong Sinh 關口、灘散-Pò Hèn關口再流多約7 km佮落北崙河喺大河西；後者發源自兩條支喺那良北、東北，喺那良鎮北便約2 km喺那樓佮流轉南經那良街西，再南多大概4.5 km入北崙河喺細迭南、越南 Thán Phún 北。由此，北崙河向東南流大概20 km經稔里、越南 Pác Na、Phình Hồ、Lục Phủ 入東興-芒街，喺兩城中心位置分成兩支，一支照舊係邊界河流多9 km向東經羅浮佮羅浮江之後出海；一支向南流穿過芒街市大概8km到海春（越南文：Hải Xuân）出海喺越南境內，出海口面對茶古島玉山（越南文：Ngọc Sơn）。

北崙河幹流長98 km，比降2.53‰，流域面積1187 km2（中國境內830 km2）。年均徑流量16.67×108 m3。

## 歷史

北崙河曾經喊做**安南江**（法文：Ngan-nan-Kiang，自官話；越南文：Ngăn nam giang）喺清朝地圖同埋法國人啲早期地圖當中，並作爲邊界河；但法國人攞到交趾支那之後就有地圖畫界線到防城江去（見續議界務專條所涉爭議）。另外喺法國人啲地圖裏頭，「北崙」係記「Pac-Lan」。至於越南名畀條江，來源可能係舊地圖噶加龍（法文：Ka-Long）笪埞，喺灘散-北崙交匯埞北便1.5公里左右啲埞；而交匯埞對岸曾經仲有地名「北市」（法文：Pac-Si）喺越南、係做交易噶重要埞方。另外灘散江上游曾經仲記有一隻「南市」（法文：Nam-Si）喺越南便、戥「北市」照映但細過，埞大概即而今Pò Hèn關口。至於那良、板八，就分別有記成「Na Luong」、「B. Pat」。

## 攷
# 吉爾吉斯

旗
**吉爾吉斯共和國**（簡稱**吉爾吉斯**）係一個中亞內陸國，1864年被俄羅斯合併，1991年由原蘇聯獨立，首都係比什凱克市，總面積19.85萬平方公里，人口436.72萬，附近國有塔吉克、烏茲別克、哈薩克同埋中華人民共和國。主要民族係柯爾克孜族（又叫吉爾吉斯族）、俄羅斯族同埋烏茲別克族。

「吉爾吉斯斯坦」本身意思係「草原遊牧民之國」。

## 地理

吉爾吉斯氣候屬大陸性，每年嘅7、8月熱啲，晌攝氏30度左右，12月到2月冬天可以凍到攝氏零下30度。全境海拔500米以上，一半嘅地區海拔1000─3000米，三分之一嘅的地區海拔3000─4000米。東北部有天山脈西段，西南部有帕米爾─阿賴山脈。得西南部同埋北部有低地分布。納倫河橫貫穿全境，晌境內長540千米。楚河晌境內長220千米。高山湖伊塞克湖係出名嘅不凍湖。每年平均落200─1000毫米雨。

## 人口

吉爾吉斯而家人口大約543萬（2010年7月估計冧巴），其中0至14歲佔29.7%，超過65歲嘅佔5.8%。吉爾吉斯大部份地方都係郊野，2008年嘅統計得大約36%嘅人口住喺市區。

吉爾吉斯嘅最大族群係柯爾克孜族，佔總人口64.9%，以前過住半遊牧式嘅生活，以養綿羊、馬同埋牦牛維生。其他主要族群有俄羅斯族，主要集中晌北部；烏茲別克族主要住在南部。其他比較重要嘅民族計有：維吾爾族、塔吉克族、東干族、哈薩克族、克普恰克族欽察，重有小量朝鮮族、烏克蘭族同埋日耳曼人。

柯爾克孜人多數係穆斯林，伊斯蘭化嘅時間係8至12世紀。真正伊斯蘭化係18世紀，當時吉爾吉斯人俾准噶爾趕到天山，受浩罕汗國統治而伊斯蘭化。但吉爾吉斯人重保持住對薩滿教、萬物有靈同埋騰格里信仰。同哈薩克一樣，部落頭人比毛拉權力大。柯爾克孜人南部伊斯蘭化啲，北方就俄化啲。

## 出面網頁

* 〈国家概况 — 中华人民共和国外交部〉 (簡體中文)。中華人民共和國外交部。
* 〈吉爾吉斯共和國 Kyrgyz Republic - 亞西地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Kyrgyzstan - United States Department of State" (英文). 美國國務院.
* 吉爾吉斯喺中央情報局《世界概況》嘅資料 （英文）
* 〈キルギス共和国 ｜ 外務省〉 (日文)。日本外務省。
* "Kyrgyzstan - Department of Foreign Affairs and Trade" (英文). 澳洲外交貿易部.
# 潘曉穎被殺案

兇手陳同佳
**潘曉穎被殺案**，又名**陳同佳殺人案**，係2018年一單兇殺案，發生喺臺灣臺北，死者潘曉穎係位香港女人，同男朋友到臺灣旅遊嗰陣被殺害同棄屍，疑兇陳同佳之後潛逃到香港。由於香港同臺灣之間無移交逃犯嘅協議，疑兇未能夠引渡返臺灣受審謀殺罪，引起香港社會廣泛關注，政府因為噉而提出修訂《逃犯條例》，但亦引起唔少爭議。

## 經過

死者係20歲女子**潘曉穎**，生前讀過香港專業教育學院黃克競分校嘅高級文憑課程，中途退學。2018年2月7號，佢同佢19歲無業男朋友**陳同佳**到臺灣旅遊慶祝情人節，但最後只得陳一個人喺2月17號晚返香港，女方屋企人發覺個女遲遲未返香港，就喺3月5號同警方報案，警方之後發現陳盜用潘嘅銀行卡撳錢，3月13號拉咗陳去盤問，陳承認喺臺灣殺死咗潘後棄屍，供出棄屍地點。香港警方隨即通知臺北警方，喺3月14號搵返潘條屍。

據臺北警方調查，潘曉穎同陳同佳喺2月17號凌晨入住臺北大同區紫園飯店，兩人喺酒店房爭執，陳勒死咗潘，陳將潘條屍放入行李篋，朝早帶住個篋搭臺北捷運去到竹圍站，將個篋棄置喺車站外面嘅草地。根據驗屍報告，證實潘係畀人從後用手臂圈繞頸部勒死，又發現佢肚入面有咗超過3個月嘅胎，即係一屍兩命。

由於香港警方控告唔到陳同佳謀殺，只係可以控告佢四項洗黑錢罪，喺2019年4月12號由香港高等法院審理。控方披露被告喺警誡下承認嘅案情。案情話陳同佳同潘曉穎喺2017年7月喺同一間公司返兼職而結識，一個月後拍拖，同年12月兩人計劃去臺灣玩，同時陳知道潘發現有5個禮拜身紀。佢哋喺2018年2月起程去臺灣玩。根據陳嘅口供，佢哋2月17號凌晨返到酒店，兩人性交後發生爭執，期間潘突然同陳講肚入面嗰個胎係前男友嘅，又播咗段佢同另一個男人性交嘅影片，陳就將潘嘅頭撼埋牆，再勒佢條頸約莫10分鐘直到潘斷氣。陳之後將潘條屍放入篋，就上床睏覺，第二朝起身佢掉咗潘嘅一啲個人物品，再搭捷運到竹圍站，用咗2個鐘搵地方棄屍。陳承認潘死後用潘張提款卡提款2萬蚊新臺幣，返香港後又分三次總共提款1.92萬蚊港紙，而潘嘅數碼相機（約值2000蚊港紙）同iPhone 6手機（約值6000蚊港紙）都畀陳攞咗。陳承認4項洗黑錢罪。佢喺4月29號被判坐29個月監，扣除已經扣押嘅時間同假期，喺同年10月23號放監。

臨放監前，陳同佳去信行政長官，話佢願意過臺灣嗰邊投案。不過臺灣當局希望港府通過司法互助機制將佢移交，或者由臺方派員到香港押解佢返臺灣，但都畀港府一一拒絕。

## 影響

### 點解陳氏未因殺人罪帶上法庭

皆因香港同臺灣之間「無移交逃犯嘅協議」，而且大陸並無現行法律插手香港同埋台灣政治以外刑事案件。結果，由台逃返港嘅陳同佳，並未被香港同埋中國大陸去控告佢謀殺罪。而台灣當局表示只會捉拿佢，唔受理曾經逃走嘅佢所謂「自首」要求。

#### 中華民國同中華人民共和國之間立場分裂

大陸同香港一方認為：台灣當局係，當發現陳同佳現身中華民國臺灣地區出入境區域（邊境）就會阻止佢入境，並即時「逮捕」！第二個情況係，當時民進黨蔡英文政府甚至向香港提出，台方可派員去香港「接走陳同佳」。但「中方」係唔接納。因為香台方帶有政治意圖以違反所謂「一個中國」原則。管浩鳴轉述陳「意願」係「自首」，然而陳從未公開現身，並前往台境。管話係要台方先「人道」處理。湯家驊話，台灣用司法管轄權為由，阻陳入境等做法係違「國際標準」。

2019年當時中華民國內政部次長陳宗彥表示，對於港府宣稱台方禁止陳同佳入境並要求台方取消對其入境管制一事，批評港府講法錯誤，強調台方僅禁止網簽，並無禁止陳同佳入境。內政部話，電子簽證只供觀光或商務原因，但陳同佳屬「通緝犯」，所以陳要臨櫃申請入境，以便掌握行蹤，確保機上安全。

### 拉扯出送犯到大陸（送中）話題

香港政府嘅保安局喺2019年2月12號向立法會提議，將《刑事事宜相互法律協助條例》同《逃犯條例》訂明唔適用喺「香港與中國其他部份」嘅條文刪走，亦建議容許以「一次性個案」方式適用喺香港同任何未同佢訂有長期安排嘅地方，畀行政長官權力發證明書啟動處理臨時拘捕同移交嘅請求，喺2月13號到3月4號期間搞公眾諮詢。

不過呢個建議引起泛民主派同商界反對，其中泛民主派憂慮中國大陸當局會藉呢個渠道去捉香港異見人士返大陸，而商界就憂慮因為商業行為畀中國大陸當局控告觸犯經濟罪行要返大陸審。

民間人權陣線喺4月28號發起咗反《逃犯條例》修訂遊行，號稱有13萬人參加，警方就話高峰期有2.28萬人，兩個數字都係2017年特首林鄭月娥上任後嘅新高。

雖則坊間提出過唔少反建議，譬如將「域外法權」延伸到謀殺等嚴重罪行，或者實行「港人港審」—只有非香港人先至移交境外，但都一一被政府駁斥話唔可行。

到6月，政府唔理社會對修例嘅爭議，跳過首讀直接將議案提上二讀，引發反修例運動。即使之後政府宣佈暫緩修例，之後再改為撤回修例，運動仍然持續。

## 參考

* 【拖篋棄屍】潘曉穎女友人貼合照悼念　台檢察官返棄屍現場檢人骨
* 【拖篋棄屍】港女潘曉穎驗屍報告出爐　 證遭人從後用手繞頸勒斃
* 【拖篋棄屍】港府倡一次性移交疑犯　特首可發證明書處理移交請求
* 【潘曉穎案】陳同佳殺人後與屍共房睡至天明　棄屍後原計劃買衫
# 2022年習近平訪問香港

2022年係香港主權移交中華人民共和國廿五週年，中國共產黨中央委員會總書記習近平依慣例再次訪問香港，同時出席新一任行政長官李家超上任就職儀式。受疫情影響，習近平只係分別喺6月30號下晝同7月1號朝早兩度逗留香港，中途返深圳過夜，同時改搭高鐵喺西九龍站出入境。呢次係習近平第三次以「黨同國家領導人」身分；第二次以「中共中央總書記、中國國家主席、中央軍委主席」身分訪問香港。自武漢肺炎疫情喺2020年1月爆發後，習近平就無離開過中國大陸外訪或出境視察港澳地區，呢次訪問引起唔少媒體關注，但因應交通管制、大幅度封區影響市民返工放工、記者採訪新聞自由被阻以及有民主派團體事前被警察國安處「招待」，引起咗一啲爭議同批評。

## 事前公佈同準備

* 2022年6月25號，新華社發出新聞稿，指習近平將出席慶祝香港回歸祖國25周年大會暨第六屆特區政府就職典禮。
* 《香港01》喺2022年6月25號收到消息，話喺香港西九龍站外發現站內有大量錄影器材，包括轉播用影音控制台等，工具箱上有「中央廣播電視總台」字樣，以及該台英文簡稱「CMG」嘅標誌。港區全國人大代表田北辰表示，估計若北京領導人訪港，只會即日來回，有可能先到深圳或廣州，第二日一早乘坐高鐵抵港。

## 交通管制同封區安排

因應習近平訪港，被封區安排影響嘅地方遍佈港九新界，包括灣仔、銅鑼灣、中環、沙田、大埔、粉嶺、觀塘等。而習近平喺30號搭乘高鐵嚟到香港時，政府亦封閉高鐵西九龍站。有部分市民就形容，咁樣封區實在跨張。

### 灣仔、銅鑼灣

6月29號起，香港警察就喺習近平嘅主要活動範圍灣仔會議展覽中心以及附近街道，甚至去到銅鑼灣高度布防，包括封鎖部分馬道、檢查通過車輛，會展站喺30號起亦要關閉。另外，維多利亞港上空亦設立禁飛區，甚至任何未經授權嘅飛行物，都會被擊落。

### 中環

灣仔同銅鑼灣封區亦令中環出現大塞車。中環灣仔繞道部份路段封閉，東區走廊往中環方向、告士打道中環方向嘅交通亦非常繁忙。

### 沙田同埋以北地區(大埔、粉嶺)

習近平其中一程係到訪科學園，喺6月29號同30號，科學園都實施特別交通安排，停車場唔畀用，警察又大幅度限制喺嗰度返工嘅人嘅活動範圍，有啲人甚至因此冇得返工。喺30號，警察亦將大部分範圍封鎖，又出動咗國產裝甲車「劍齒虎」。喺30號晚上8時，吐露港往九龍方向科學園附近位置所有行車線全部封閉，龍尾去到粉嶺，大老山隧道禁止車輛駛入。另外，有啲車輛因為大規模分區改行將軍澳隧道，令將軍澳隧道交通非常繁忙。

### 觀塘

封區嘅影響亦延伸到都其他地區，其中觀塘偉業街轉上將軍澳線封閉，有司機「拉手掣」停車等咗近1小時。亦有有市民表示傍晚6時喺觀塘放工，8時半先返到去啟德。

## 對出席嘉賓嘅防疫要求

所有參加大會同就職典禮嘅港府官員同嘉賓，都要入住會展中心旁嘅酒店，以便進行閉環式管理。

## 記者採訪新聞自由被阻

部分駐港外媒機構未獲准採訪，包括《日本經濟新聞》、《朝日新聞》、台灣中央社、加拿大《環球郵報》、大型圖片通訊社Getty等，亦包括喺新聞處發布系統有登記嘅香港自由新聞、獨立媒體等網媒。

去到6月28號，香港記者協會發布聲明，指香港政府新聞處以「保安理由」要求多家獲邀嘅傳媒機構，撤換至少十名已報名採訪「七一」活動嘅記者，受影響嘅傳媒機構包括《明報》、《香港01》、《南華早報》、now新聞台同埋法新社等至少七家本地同外地大型通訊社、報紙、電子傳媒同網媒。協會批評政府提供空泛嘅拒絕理由，嚴重損害香港嘅新聞自由，促請港府盡快安排補救措施，保障採訪權利。去到29號下午，有記者依照要求入住隔離酒店「閉環」，但去到酒店臨門一腳先知道自己被取消資格，當中包括《香港01》、《經濟日報》同埋無綫新聞嘅記者。

另外，之後記者就算成功入到去採訪，都要被警察搜索隨身行囊，就算落雨，警察都要求佢地收起部分雨具。

## 部分民主派人士被國安「招待」

6月28號，香港社民連主席陳寶瑩喺社交媒體表示，社民連部分義工同佢哋嘅朋友喺6月29號被國安警察約談，經評估形勢後，喺「七一」當日無辦法進行示威活動，又話「形勢艱難，祈請見諒。」。另外，吳文遠喺29號晚上喺社交網站發文表示「抱歉，我依家坐緊監」、「不准見主席的人也需要閉環管理」。去到30號嘅時候，社民連透露主席陳寶瑩、前主席黃浩銘、吳文遠等6名成員喺禮拜三被警方國安處警員搜查住所同埋帶往警署「約談」，要求佢哋7.1期間唔好示威。

## 比較以往香港主權相關儀式活動嘅安排

比較2022年呢次安排同1997年香港主權移交前一日，當年記者能夠近距離拍攝現場，中外記者佔能夠捕捉到彭定康總督為女兒拭淚嘅感人畫面，見證歷史嘅重要時刻。另外，當年警察亦設有示威區，畀異見人士表達訴求。

## 對於習近平唔喺香港過夜安排嘅討論

對於習近平唔喺香港過夜嘅安排，外界眾說紛紜，推測背後原因包括天氣原因、防疫考慮、後勤安保人員安排等。《香港01》就話習近平咁做係以身作則推動粵港澳大灣區融合發展，港深一體化發展嘅理念。不過，有啲香港網友就唔認同，有人質疑咁重視大灣區，可以把就職典禮搬到大灣區舉行，也有人諷刺話怕傳染就照直講，點解有人為佢洗地，又有人批評即日來回來回浪費納稅人嘅錢。

後來同年8月，時任美國眾議院議長佩洛西到訪台灣，中國外交部攻擊呢次訪問係「竄訪」嗰陣，有人反指習近平到訪香港時即日來回嘅行徑更加似係「竄訪」。

## 其他對習近平訪港安排嘅評論

* 時事評論員桑普話，習近平冒著染疫、被政變甚至被暗殺嘅風險，仍要訪港，目的係要展示自己大權在握同埋達成咗『二次回歸』，顯示佢已經全面管制香港。
* 香港城市大學公共政策學系助理教授劉冬舒評論話，北京要宣示香港已經穩定落嚟，恢復咗香港政治秩序。
* ReNews喺報導唔同媒體記者採訪新聞自由被阻嘅爭議時，就話香港政府對今年回歸慶典採訪審查史上最嚴，以前就連《蘋果日報》都可以派人採訪，今次反映香港傳媒自由急劇收窄，類似中國大陸嘅審查機制似乎亦引入香港。
* 香港記者協會主席陳朗昇表示對政府安排感到失望，質疑既然咁多本地同海外媒體都關注，點解唔係去借機會爭取多啲支持，形容做法好難睇。
* 對於社民連多名成員喺習近平訪港前夕被打壓，社民連批評，強調和平請願係《基本法》賦予的權利，警方如臨大敵嘅態度，社民連深感遺憾同荒謬。而美國《華爾街日報》形容，習近平訪港標誌着鎮壓異見者嘅高潮（Climax of Crackdown on Dissent）。
* 高登音樂台因應習近平訪呢次訪港導致各區塞車，將歌曲《血染的風采》惡搞成為《塞車的風采》，歌詞揶揄習近平係皇帝，除咗搞到香港大塞車之外，仲影響民生，交通問題搞到好多人都喺落雨天之下濕晒。
* 台灣惡搞媒體眼球中央電視台報道呢次習近平參與嘅新一屆香港政府官員就職典禮，以香港淪陷25年為標題，繼續以『維尼』稱呼習近平，又將中國共產黨形容為『赤匪』，相關港府官員係傀儡，仲大篇幅咁報導鄧炳強同林鄭月蛾喺台下訓著。

## 參考來源
# 省

**省**（粵音：saang2）係一個行政區級別，而家係中華民國同中華人民共和國嘅一級行政區。佢亦係一啲國家，例如加拿大，嘅一級行政區。但「省」唔一定係一級行政區，法國同意大利嘅「省」，就係二級行政區。亦唔係所有國家都有稱為「省」嘅行政區。

「省」亦可以做政府行政機關嘅名，中國隋朝到元朝，同而家嘅日本，就係咁做。

## 起源

省原本為大隋三省，尚書省、中書省、門下省，亦即皇帝之下，至高統治機關。去到大元中書省下設行中書省，自此省變治國分界。

## 各地嘅省

* 省 (中國)
* 省 (埃及)
# Bing

**Bing**，係一款由微軟公司推出個網上搜尋引擎。Bing嘅歷史可追溯到1998年第三個季度發佈嘅MSN Search，佢嘅搜尋結果由Looksmart同Inktomi等提供；2006年3月8號，微軟發佈咗Windows Live Search嘅公測版，並喺同年9月11號取代咗MSN Search，佢開始使用搜尋選項卡；次年3月，微軟將佢由Windows Live分離並更名Live Search，Live Search曾經歷多次重組。到咗2009年6月3號，微軟將Live Search改造成Bing並正式發佈。

## 參考
# 評劇

評劇「桃花庵」（天津大劇院）
**評劇**係喺中國華北、東北一帶流行嘅地方戲曲劇種，評劇嘅特點係念白同口語化嘅唱詞，由於分布地域好廣闊，好容易聽得明，所以好受觀眾嘅歡迎。

## 源流

評劇係好新嘅劇種，形成時間大約係1910年左右，原名叫「平腔梆子戲」，又叫「唐山落子」、「落子戲」或者「蹦蹦戲」；評劇嘅起源可以追溯到河北東部嘅「蓮花落」，係河北嘅地方戲曲之一，係喺中國嘅華北、東北一帶嘅北方地區流行嘅地方戲曲劇種。

由於「蓮花落」大受歡迎，藝人將「蓮花落」改良，又吸收咗梆子、京劇等劇種嘅表演方式同音樂元素，同時亦都受到唐山皮影戲音樂嘅影響，開創咗叫「平腔梆子戲」嘅新劇種，後嚟又形成咗「唐山落子」同埋「奉天落子」。喺中華民國時期，北京叫做北平，所以當時嘅「京劇」因為政治原因，改咗叫「平劇」、「平戲」，之後又改咗叫「國劇」。喺1923年，警世戲社喺天津演出嘅時候，由於上演嘅劇目多數係「評古論今」嘅，所以「平腔梆子」嘅名宿呂海寰建議將平腔嘅「平」字加多個「言」字旁，叫做「評劇」，所以「平腔梆子」嘅簡稱就由「平劇」、「平戲」嘅簡稱就改咗做「評劇」、「評戲」，呢個名就咁確立咗，一直用到依家。

## 特色

喺「唱」、「做」、「念」、「打」呢四個傳統戲曲藝術手法方面，評劇更加注重唱功；評劇唱嘅歌詞好淺白易明，吐字要求清楚。例如根據《聊齋志異》嘅「寄生」改編成嘅經典評劇喜劇《花為媒》選段「報花名」嗰度，趙麗蓉飾演嘅阮媽，佢歌聲高亢嘹亮，幾十句嘅唱詞一口氣唱完，而且字正腔圓；至新鳳霞飾演嘅張五可，就唔用高腔，歌聲玲瓏婉轉，甜潤清醇，一樣係字正腔圓。評劇唱腔喺「蓮花落」、「蹦蹦戲」嘅音樂為基礎，又吸收咗梆子、京劇嘅唱法形成；評劇嘅唱腔係板腔體結構，由一板一眼、一板三眼、有板無眼、無板無眼四種形式組成，常用嘅板式包括慢板、二六板、垛板、散板、流水板等。評劇嘅伴奏樂器分為文場同武場：武場用板鼓、梆子、鑼、鑔等比較剛強嘅樂器；而文場就用板胡、二胡、中胡、低胡、琵琶、笛、笙等相對柔順嘅樂器。近嚟有啲評劇仲會用啲西方樂器，例如大提琴、小提琴等。

評劇嘅行當由最初嘅只有男女角，發展成主要係以小生、小旦、小花臉（小丑），即係所謂嘅「三小」；隨住評劇嘅發展而慢慢完善，逐漸形成嘅，評劇嘅行當吸收咗京劇、梆子等劇種嘅行當，形成咗生、旦、淨、丑四大門類。

從20世紀初期到依家，評劇演出咗大量嘅時裝戲，雖然京劇受到話劇嘅影響，亦都創作咗一啲時裝戲，但係評劇創作、演出嘅現代戲或者叫時裝劇，相對嚟講比較多，而且評劇現代戲創作演出一直都無停過。民國時期嘅1950年代，喺北京成立嘅中國評劇院，就以創作演出評劇現代戲為主要嘅任務。

評劇就好似佢正式嘅名「平腔梆子」所突顯嘅，係「梆子戲」嘅一種，同其他梆子戲一樣，主弦都係以板胡為主，都係板腔。

## 傳統主要劇目

新鳳霞喺評劇電影《花為媒》嘅劇照
* 《楊乃武與小白菜》
* 《秦香蓮》
* 《劉巧兒》
* 《花為媒》
* 《楊三姐告狀》
* 《桃花庵》
* 《賣油郎獨佔花魁》

## 主要人物

劇本：成兆才（1874—1929），係其中一個最早創作評劇嘅人，係評劇劇本創作嘅鼻祖，佢一生整理、改編、創作嘅評劇劇本多達一百零二個。

旦行：月明珠（1898—1922），原名叫任善豐，係出名嘅評劇男旦，亦係旦行嘅鼻祖。先後演出過《馬寡婦開店》、《花為媒》、《王少安趕船》、《杜十娘》、《佔花魁》、《六月雪》等。

生行：倪俊生（1895—1970），「倪派」小生唱腔嘅創造者。先後演出過《因果變報》、《夜審周子琴》、《秦雪梅弔孝》、《回杯記》、《劉伶醉酒》、《賣油郎獨佔花魁》、《打狗勸夫》、《敗子回頭》、《杜十娘》等。

魏派：魏榮元（1923—1976），評劇花臉、老生，魏派創始人。先後演出過《鍾離劍》、《孫龐鬥智》、《奪印》、《包公三勘蝴蝶夢》、《包公賠情》、《秦香蓮》等。

張派：張德福（1931年出生），評劇張派小生創始人。先後演出過《劉巧兒》、《祥林嫂》、《楊三姐告狀》、《花為媒》、《櫻花戀》等。

洪派：洪影（1930—2012），評劇女小生、兼老生，洪派創始人。先後演出過《劉翠萍哭井》、《梁祝》、《劉伶醉酒》、《十五貫》、《紅龍傳》、《周仁獻嫂》、《孫安動本》、《孫龐鬥志》、《御河橋》、《王二姐思夫》等。

馬派：馬泰（1935—2004），評劇老生，馬派創始人。先後演出過《懷鄉夢》、《小借年》、《馬寡婦開店》、《奪印》、《金沙江畔》等。

## 著名演員

* 白玉霜
* 小白玉霜
* 新鳳霞
* 魏榮元
* 馬泰
* 趙麗蓉
* 李憶蘭
* 張德福
* 李惟銓（李惟全）

## 參考資料

* 張平、郭民傑，《中國評劇群星譜》，中國戲劇出版社，2004年，北京。

## 出面網頁

* 评剧Wayback Machine嘅版面存檔備份
* （北京）中國評劇院網站
* 评剧戏迷的博客Wayback Machine嘅版面存檔備份

## 參考
# 北京國家游泳中心

北京國家游泳中心
**北京國家游泳中心**（簡化字：**北京国家游泳中心**；英文：**Beijing National Aquatics Center**），又嗌**水立方**（簡化字：**水立方**；英文：**WATER CUBE**）或**冰立方**（簡化字：**冰立方**；英文：**ICE CUBE**），係中國北京一體育場館，亦係2008年夏季奧林匹克運動會主要嘅水上項目比賽場館同埋2022年冬季奧林匹克運動會主要嘅冰壺比賽場館。喺朝陽區嘅奧林匹克公園入面。建築費用係10.2億元。

佢曾經喺2008年夏季奧運期間會用作游水、跳水、水球同韻律泳賽事之用，同年11月美版The Amazing Race第14季第10站賽事分岔路任務（跳水路線）嚟過呢度辦；2022年冬季奧運期間攞過嚟做冰壺比賽場地。

## 相

|  |  |  |  |  |  |  |
| --- | --- | --- | --- | --- | --- | --- |
|

|  |
| --- |
| 喺奧林匹克比賽大廳入面嘅跳水池 |
| 喺奧林匹克比賽大廳入面嘅跳水池  |

|  |
| --- |
| 喺奧林匹克比賽大廳入面嘅游水池 |
| 喺奧林匹克比賽大廳入面嘅游水池  |

|  |
| --- |
| 游泳俱樂部 |
| 游泳俱樂部  |

 |

## 門票同開放時間、須知

開放時間
* 旺季每日09:00～18:00
* 淡季每日09:00～21:00
* 場館準備閂門前10分鐘內唔賣飛入場
* 若果比賽大廳入面有大型活動（包括有遊戲性質嘅電視娛樂節目拍攝在內）或游水、跳水比賽時，比賽大廳一律唔開放，要另外買飛入場。

門票
* 全票￥30
* 半票￥15：身高≥1.2m／學生（要有學生證）／軍人（要有軍官證）／≥60歲嘅老坑（要有中國大陸嘅老人證）
* 免票：身高＜1.2m／殘疾人（要有殘疾證）／≥70歲嘅老坑（要有中國大陸嘅老人證）
* 若果要玩多個電樽車或3D美術館嘅話，必須要畀多一倍價錢先至玩得。

其它須知
1. 買飛時必須出示中國大陸身份證（中國大陸居民）／往返內地通行證（港澳居民）／往返大陸通行證（臺灣居民）／護照（國外居民）
2. 入場必須要接受人過安全門，物過安檢機制度。
3. 唔畀帶寵物入場。
4. 入場之後唔畀入未開放嘅區域或辦公場所地方。
5. 喺地下1樓嘅嬉水樂園同游泳俱樂部兩場地之間同水立方張飛唔互通，入去嘅話要另外畀錢。
6. 舖頭、影相舖、小食檔、餐廳、咖啡舖同麥當勞、KFC、紀念品舖屬額外收費，門票唔包。但若果發生拗數，場內商戶要孭嗮飛。
7. 若果買咗水立方門飛嘅必須要喺6號或7號門入，3號或8號門出。若果買埋嬉水樂園或游泳俱樂部飛嘅，必須喺7號門入。

## 附近嘅交通

地鐵
* 8號綫：奧林匹克公園站、奧體中心站
* 15號綫：奧林匹克公園站

巴士
北辰橋西站、國家體育場東站、北辰東路站、國家體育館站、北辰西橋北站、國家體育場東站、亞運村站、洼里南口站、豹房西站、安翔北路東口站

## 睇埋

* 國家體育場（俗稱「鳥巢」）

## 出面網頁

* 北京國家游泳中心嘅官方網站
* 北京國家游泳中心嘅新浪微博
# 中國共產黨中央政治局

|  |
| --- |
| **中華人民共和國** |
|
呢篇文係關於 **中華人民共和國 政府同政治** |
|

---

 |
| 中華人民共和國憲法 習近平思想 / 習語錄 最高領導人 / 習核心 |
| **中國共產黨** |
| * 全國代表大會
* 中央委員會
	+ 總書記：習近平
	+ 中央政治局
		- 政治局常委會
		- 中央書記處
			* 第一書記：蔡奇
	+ 中央軍事委員會
		- 主席：習近平
* 中央紀律檢查委員會
	+ 書記：李希
* 中共中央黨校
	+ 校長：陳希

---

 |
|  **中華人民共和國政府** |
| * 全國人民代表大會
	+ 全國人大常委會
		- 委員長：趙樂際

---

* 國家主席：習近平
	+ 國家副主席：韓正

---

* 國務院
	+ 總理：李強
		- 副總理：丁薛祥、 何立峰、張國清、劉國中

---

* 中央軍事委員會
	+ 主席：習近平
* 中國人民解放軍

---

* 國家監察委員會
	+ 主任：劉金國

---

* 最高人民法院
	+ 院長：張軍
* 最高人民檢察院
	+ 檢察長：應勇

---

 |
| 地方行政區 |
| **統一戰線** |
| * 中國人民政治協商會議
	+ 全國委員會
		- 主席：王滬寧

---

 |
| 民主黨派 |
| **選舉** |
| **睇埋** |
| 一國兩制 香港政治 / 澳門政治

---

 |
| 兩岸關係 中華民國政治 / 台灣政治 |
|

---

類:國政 • **Portal:政治** 睇吓 • 討論 • 編輯 • 歷 |

**中國共產黨中央政治局**，簡稱**中共中央政治局**或者**中央政治局**，係由中國共產黨中央委員會全體會議選舉產生；中共中央政治局嘅成員叫做中央政治局委員，或者政治局委員。中共中央政治局同佢嘅常務委員會響中央委員會全體會議閉會期間會行使中央委員會嘅職權。

* 中央政治局從1927年5月的五屆一中全會開始設立。
* 中央政治局和中央書記處成員均在全國人大，國務院，全國政協，中央軍委等國家機構，中共中央各部門及各地擔任重要領導職務。

## 二十屆中央政治局

中共二十屆一中全會2022年10月23號上晝選舉習近平為中共中央總書記，習近平、李強、趙樂際、王滬寧、蔡奇、丁薛祥、李希為中國共產黨中央政治局常務委員會委員。

（委員按姓氏簡體筆畫為序）
丁薛祥、習近平、馬興瑞、王毅、王滬寧、尹力、石泰峰、劉國中、李希、李強、李幹傑、李書磊、李鴻忠、何衛東、何立峰、張又俠、張國清、陳文清、陳吉寧、陳敏爾、趙樂際、袁家軍、黃坤明、蔡奇

## 十九屆中央政治局

中共十九屆一中全會2017年10月24號上午選舉習近平為中共中央總書記，選舉習近平、李克強、栗戰書、汪洋、王滬寧、趙樂際、韓正為中共中央政治局常委。

（委員按姓氏簡體筆畫為序）
丁薛祥、習近平、王晨、王滬寧、劉鶴、許其亮、孫春蘭（女）、李希、李強、李克強、李鴻忠、楊潔篪、楊曉渡、汪洋、張又俠、陳希、陳全國、陳敏爾、趙樂際、胡春華、栗戰書、郭聲琨、黃坤明、韓正、蔡奇

## 十八屆中央政治局

中共十八屆一中全會2012年11月15號上午選舉習近平為中共中央總書記，選舉習近平、李克強、張德江、俞正聲、劉雲山、王岐山、張高麗為中共中央政治局常委。

（委員按姓氏簡體筆畫為序）
習近平　馬凱　王岐山　王滬寧　劉雲山　劉延東（女）　劉奇葆　許其亮　孫春蘭（女）　孫政才　李克強　李建國　李源潮　汪洋　張春賢　張高麗　張德江　范長龍　孟建柱　趙樂際　胡春華　俞正聲　栗戰書　郭金龍　韓正

## 十七屆中央政治局

中共十七屆一中全會2007年10月22號上午選舉胡錦濤為中央委員會總書記，選舉胡錦濤、吳邦國、溫家寶、賈慶林、李長春、習近平、李克強、賀國強、周永康為中共中央政治局常委。

（委員按姓氏簡體筆畫為序）
習近平、王剛、王樂泉、王兆國、王岐山、回良玉（回族）、劉淇、劉雲山、劉延東（女）、李長春、李克強、李源潮、吳邦國、汪洋、張高麗、張德江、周永康、胡錦濤、俞正聲、賀國強、賈慶林、徐才厚、郭伯雄、溫家寶、薄熙來
# 中國哲學

陰陽八卦**中國哲學**（粵拼：**zung1 gwok3 zit3 hok6**）起源喺春秋戰國時期，即被係畀人嗌做「百家爭鳴」嗰陣時，佢嘅特點係思想同文化嘅顯著發展。就算中國哲學大部分喺戰國時期先開始，但中國哲學嘅元素已經存在咗幾千年咁耐。 有啲可以喺《易經》度搵到，呢本書係一部古老嘅占卜綱要，至少可以追溯到公元前 672 年。正正喺戰國時期，出現咗中國主要哲學流派——儒家、法家同道家，以及後嚟變得冇乜人識嘅哲學流派，例如農家、墨家、陰陽家同名家噉。即使喺現代社會，儒家思想仍然係中國社會嘅禮儀信條。
# 阿富汗伊斯蘭共和國

|  |
| --- |
| **阿富汗伊斯蘭共和國 جمهوری اسلامی افغانستان  （波斯文）**
د افغانستان اسلامي جمهوریت  （普什圖文） |
|

|  |  |  |
| --- | --- | --- |
| ←  | **2004年－2021年** |  →    → |

 |
|  國旗 |
| **口號** لا إله إلا الله، محمد رسول الله "萬物非主，唯有真主，穆罕默德，是主使者" (清真言) |
| **國歌** 《阿富汗伊斯蘭共和國國歌》  |
| 阿富汗位置圖阿富汗伊斯蘭共和國喺亞洲嘅位置 |
| **首都或首府** | 喀布爾 |
| **常用語文** | 普什圖語、達利語 |
| **主要宗教** | 伊斯蘭教 |
| **政體** | 伊斯蘭共和國 |
| **總統** |
| - 2004年－2014年 | 哈米德·卡爾扎伊 |
| - 2014年－2021年 | 阿什拉夫·加尼 |
| **立法機構** | 國民議會 |
| - 上議院 | 長老院 |
| - 下議院 | 人民院 |
| **歷史** |  |
|  - 頒布憲法 | 2004年1月26號 |
|  - 塔利班發起總攻 | 2021年5月1號 |
|  - 喀布爾陷落 | 2021年8月15號 |
| **面積** |
| - 2019年 | 647,500 平方公里 |
| **人口** |
| - 2019年估計 | 36,168,000 |
| 　　密度 | **表達錯: 未能認得到嘅標點 ","** 每平方公里 |

**阿富汗伊斯蘭共和國**（粵拼：a3 fu3 hon6 yi1 si1 laan4 gung6 wo4 gwok3，普什圖文：د افغانستان اسلامي جمهوریت‎），係阿富汗2004年成立嘅伊斯蘭共和國政權。911事件後，統治阿富汗伊斯蘭酋長國嘅塔利班因為庇護阿爾蓋達組織而畀美國推翻。2001年12月，阿富汗喺聯合國安全理事會授權認可下，成立咗駐阿富汗國際維和部隊，呢支由北大西洋公約組織兵力所組成嘅部隊，已經介入援助阿富汗國內成立嘅政權法。2004年1月26日，過渡時期總統哈米德·卡爾扎伊簽署頒佈新憲法，定國號為「阿富汗伊斯蘭共和國」。但係，阿富汗戰爭仲持續進行。

2021年隨住美國同北約軍隊撤出，阿富汗伊斯蘭共和國所屬大部分地區畀塔利班佔領；8月15號，塔利班攻入首都喀布爾，令到總統阿什拉夫·加尼出逃，但係國際上仲承認阿富汗伊斯蘭共和國做阿富汗政府代表（法律上嘅政府但係未實際統治），塔利班宣佈開始組建臨時政府；8月17號，第一副總統阿姆魯拉·薩利赫直接依據《阿富汗憲法》繼任阿富汗伊斯蘭共和國嘅看守總統，領導潘傑希爾反抗軍繼續抗衡塔利班。當前政權嘅變更仲未被國際承認。

### 阿富汗伊斯蘭共和國總統

| 領導人名 | 總統任期 |
| --- | --- |
| **حامد کرزی** Hamid Karzai 哈米德·卡爾扎伊 | 2004年12月7號-2014年9月29號 (2001年11月13號開始代理) |
| **شرف غني حمدزی** Ashraf Ghani Ahmadzai 阿什拉夫·加尼 | 2014年9月29號-2021年8月15號  |

2021年8月17號起，阿姆魯拉·薩利赫自稱代理總統，但未被普遍承認。

## 政治

阿富汗國民議會（2006年）
阿富汗伊斯蘭共和國政權貪腐問題嚴重，喺透明國際發表嘅「2015年全球廉潔指數」入面，阿富汗排名倒數第三嘅第166位，只係高過朝鮮民主主義人民共和國同索馬里。透明國際喺2016年嘅一份報告中指國際社會向阿富汗提供嘅援助資金有八分之一俾高官私吞。

## 經濟

阿富汗伊斯蘭共和國統治下嘅阿富汗經濟幾乎崩潰，主要倚賴外國援助，其中嚟自歐盟嘅援助佔阿富汗國內生產總值40%。農業係另一主要經濟支柱，但係可耕地不足農用地嘅2/3，毒品種植好嚴重。因為戰亂導致嘅經濟困難延續，係世界上最低度開發國家之一。阿富汗嘅人權情況喺塔利班嘅肆虐下陷入危機。

## 參考

|  |  |  |
| --- | --- | --- |
| 上一任 **阿富汗伊斯蘭酋長國** |
阿富汗伊斯蘭共和國 **2001年11月13號－2021年8月15號**  | 下一任 **阿富汗伊斯蘭酋長國** |
# 907年

|  |  |
| --- | --- |
| **世紀：** | 9世紀 **10世紀** 11世紀 |
| **年代：** | 870年代 880年代 890年代 **900年代** 910年代 920年代 930年代 |
| **年：** | 902年 903年 904年 905年 906年 **907年** 908年 909年 910年 911年 912年 |
| **干支年：** | **丁卯年**（**兔年**） |
| **年號：** |  |

**907年**係年份。

## 其他紀年

* 中國
	+ 唐、南吳、吳越：天祐四年
	+ 後梁：開平元年
	+ 前蜀：天復七年
* 中國週邊
	+ 遼：太祖元年
	+ 渤海：大諲譔元年
	+ 南詔：安國五年
* 朝鮮半島
	+ 新羅：孝恭王十年
	+ 泰封：聖冊三年
	+ 後百濟：正開八年
	+ 檀紀：3240年
* 日本
	+ 延喜七年
	+ 皇紀：1567年
* 佛曆：1449年～1450年
* 回曆：294年～295年
* 猶太曆：4667年～4668年

## 大件事

* 朱溫纂唐朝，建立後梁，唐朝滅亡，五代十國開始。
* 王建唔服後梁，喺蜀地稱帝，建立前蜀。

## 響呢年出世嘅人

## 響呢年死嘅人

## 節慶、風俗習慣
# 煙草

| How to read a taxobox**煙草** |
| --- |
|  植株
 乾咗嘅煙草 |
| **物種分類** |
|

|  |  |
| --- | --- |
| 域(Domain): | 真核域 Eukarya  |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 茄目 Solanales  |
| 科 | 茄科 Solanaceae  |
| 屬 | 煙草屬 *Nicotiana*  |
| 種 | **煙草 *N. tabacum  |

 |
| 二元學名 |
| Nicotiana tabacum L. |

**煙草**（粵拼：jin1 cou5；學名：*Nicotiana tabacum*），減筆**烟草**，臺灣興嗌**菸草**，係茄科煙草屬嘅大型草本植物，亦係種草。

## 植株

高度至少1m，成樖嘢有粘性。葉樣似披針，最長去到3dm，有絨毛。花屬管狀花，花色睇品種而定，一般圍繞開黃、白、玫瑰紅三種色其一。果屬蒴果，蛋形，入面有籽。

## 用途

主要用到佢嘅煙葉。呢隻草燒來吸食、整杜蟲藥同埋藥。多數都用來整煙仔或雪茄，而食煙會搞到人上癮。喺美洲原始部落，成日攞嚟做殯葬儀式植物。

## 起源同裁決

煙草最先喺公元三世紀出現，不過嗰時有兩種講法：

* 阿比西尼亞教士——阿利烏個墳入面
* 穆斯林教徒——穆罕默德啖口水生出嚟

不過講法冇證實。有證實嘅講法係從多巴哥島入面出現，後嚟傳到葡萄牙、法國之後逐步傳到成個歐洲。

早期喺16世紀中葉話佢有鎮靜效果嘅藥用用途，結果喺1572年發佈嘅《煙草指南》一書後，而開始興起用煙草整煙同鼓勵人食煙。初期冇人知佢嘅危害，直到17世紀初開始有人話佢嘅危害性。1642年，烏爾班八世被裁決後，煙民俾教會睇成罪人而踢出教會。喺沙俄（今日嘅俄羅斯）同埋土耳其、波斯（今日嘅伊朗）亦出現對待煙草民嘅殘酷處決行為。平反鎮壓後，煙草又好快重新喺嗰啲國家出現。

## 危害性

## 有關嘅書

* 巫术植物 第158～161页 三联书店出版社　　ISBN 978-7-108-06180-5
# 香港上海滙豐銀行

香港總行**香港上海滙豐銀行**（英文：**The Hongkong and Shanghai Banking Corporation**，縮寫：**HSBC**，港交所前編號：5），舊時亦叫**香港上海銀行**，家下叫**滙豐銀行**（1998年11月滙豐集團宣佈統一品牌之前，英文名曾經叫**HongkongBank**），係滙豐集團屬下一間銀行，屬於滙豐集團嘅創始成員，亦係香港最大嘅註冊銀行同香港一發鈔銀行。

## 史

1864年，香港上海滙豐銀行最初係由蘇格蘭人湯馬士·修打蘭同寶順洋行、瓊記洋行、沙遜洋行、大英輪船、禪臣、太平洋行、順章洋行等聯名喺香港發起，資本額係500萬港圓。

1865年3月3號，銀行喺港島皇后大道中1號創立；1865年4月3號喺上海和平飯店底層租咗一層辦公室開設上海分行；倫敦分行亦喺1865年7月開業；並喺舊金山開設代理機構，直到1875年成為提供全面服務嘅分行。1866年經濟危機，港英政府陷入財務泥沼，滙理銀行為港府提供10萬港幣緊急貸款。港府馬上授權滙理銀行處理香港政府嘅對外支付，重賜佢發行港幣待遇。擁有發鈔權後十年，滙理銀紙發行量佔四大英資發鈔行嘅51%，超過擁有30年發鈔歷史嘅東藩滙理銀行四倍。1866年，滙豐喺日本橫濱開設分行，成為日本政府嘅咨詢顧問。1888年，滙豐泰國分行成立，成為泰國第一間銀行，並喺泰國發行首批銀紙。香港上海滙豐銀行最初係為在華嘅外國企業（以英資為主）提供金融服務，雖然佢成立初期已經喺全球建立分行以及代理行網絡，但係主要業務依然喺中國以及亞太其他地區。

1874年清廷喺台灣修建國防工事，各國銀行得滙豐唔怕得罪日本政府，但要求「台防借款」年息15%，而市場公開發行嘅債券平均年息只有8%。朝廷起淞滬鐵路、左宗棠西征、甲午戰爭等等，都必須向滙豐貸款，令佢成為清政府最大嘅債權人。1874到1890年間，滙豐一共借咗2897萬兩白銀畀清朝，佔咗大清總借款7成。

到1900年，滙豐喺遠東其他地區，包括印度、新加坡等地設立分行。1911年後，滙豐取得中國關稅、鹽稅嘅收存權。到咗20世紀初，滙豐已經成為遠東地區第一大銀行，由滙豐經手買賣嘅外滙經常佔上海外滙市場成交量六至七成。

第一次世界大戰期間，滙豐業務曾暫時中斷；戰爭結束後，滙豐業務進一步擴張。1921年，滙豐銀行決定斥資1000萬兩白銀喺上海外灘重新興建大樓，相當於滙豐兩年嘅利潤總和。

第二次世界大戰中，滙豐業務再次受影響，並暫時將總辦事處搬去倫敦；戰爭結束後，香港業務恢復運作，並取回香港總行營運權。1949年，隨住中國共產黨取得政權，滙豐喺中國大陸的分行相繼關閉，得上海分行繼續運作；滙豐成為少數喺中國大陸冇中斷業務嘅外資銀行。鑑於發展空間大受限制，滙豐喺1950年代開始實行集團形式運作。

喺1965年香港股災，包括恒生銀行在內嘅多間本地銀行受到擠提嘅衝擊，最終喺4月恒生嘅管理層以5,100萬賣咗51%嘅股權畀滙豐，從此恒生就成為滙豐嘅成員。

1960年代開始，香港上海滙豐銀行以滙豐銀行作為官方簡稱（英文官方簡稱當時為HongkongBank，直到1998年11月滙豐集團宣布統一品牌為止）。1983年，標誌由原本嘅「殖民地徽章」改為現時嘅六角標誌（標誌喺1999年稍作修改）。1989年，香港上海滙豐銀行自願根據香港公司條例，註冊為有限公司，受該條例規管。

1991年，滙豐銀行母公司滙豐控股成立，香港上海滙豐銀行股份轉移至滙豐控股股份，香港上海滙豐銀行就由滙豐控股全資擁有。喺之前，滙豐喺世界各地已成立幾間附屬公司（例如加拿大滙豐銀行、澳洲滙豐銀行等），佢哋升為滙豐控股嘅子公司。1994年，香港上海滙豐銀行喺馬來西亞嘅業務轉移至喺當地註冊成立嘅馬來西亞滙豐銀行。

21世紀後滙豐銀行著重人民幣離岸中心業務同埋多國跨境人民幣投資。

喺2019年至2020年，香港反送中運動同國安法爭議入面，香港滙豐銀行一啲決定配合咗政府嘅決定，包括凍結或者取消抗爭者／抗爭組織嘅嘅銀行戶口，施壓要求解僱一啲反送中嘅外判員工，刊登廣告批評反送中示威者暴力同埋支持國安法等，因而受到一啲非議。

2020年12月，前立法會議員許智峯去咗英國，但之後銀行戶口就畀滙豐銀行凍結咗，連信用卡都取消，滙豐行政總裁祈耀年結果要以個人名義發電郵畀許智峯解釋同道歉，同解釋話喺警方通知下所以別無選擇。

## 睇埋

* 滙豐控股（港交所：00005），滙豐銀行嘅控股公司
* 恒生銀行（港交所：00011），滙豐控股喺香港嘅一間子公司
* 滙豐相關爭議

## 參考

## 出面網頁

* 香港上海滙豐銀行有限公司 （英文） （繁體中文） （簡體中文）